Cities: Skylines

Gêm adeiladu-dinas yw Cities: Skylines a ddatblygwyd gan Colossal Order ac a gyhoeddwyd gan Paradox Interactive. Mae'r gêm yn efelychiad adeiladu-dinas penagored ar gyfer un chwaraewr. Mae chwaraewyr yn cymryd rhan mewn cynllunio trefol trwy reoli parthau, lleoli ffyrdd, trethiant, gwasanaethau cyhoeddus, a chludiant cyhoeddus yr ardal. Mae chwaraewyr yn gweithio i gynnal gwahanol elfennau o'r ddinas, gan gynnwys ei chyllid, iechyd, cyflogaeth a lefelau llygredd. Mae chwaraewyr hefyd yn gallu cynnal dinas mewn modd blwch-tywod, sy'n darparu rhyddid creadigol anghyfyngedig i'r chwaraewr. 

Mae Cities: Skylines yn ddatblygiad o deitlau Cities in Motion blaenorol gan Colossal Order, a oedd yn canolbwyntio ar ddylunio systemau cludo effeithiol. Er bod y datblygwyr ar y pryd yn teimlo bod ganddyn nhw'r arbenigedd technegol i ehangu i gêm efelychu dinas lawn, fe oedodd eu cyhoeddwr Paradox, gan ofni poblogrwydd SimCity yn y farchnad. Fodd bynnag, ar ôl methiant critigol gêm SimCity 2013, fe wnaeth Paradox cytuno i greu'r gêm. Nod y datblygwr oedd creu peiriant gêm a oedd yn gallu efelychu arferion dyddiol bron i filiwn o ddinasyddion unigryw, wrth gyflwyno hyn i'r chwaraewr mewn ffordd syml - yn caniatáu i'r chwaraewr ddeall yn hawdd amryw o broblemau yn nyluniad eu dinas. Mae hyn yn cynnwys tagfeydd traffig realistig, ac effeithiau tagfeydd ar wasanaethau a rhanbarthau dinasoedd. Ers rhyddhau'r gêm, mae amryw ehangiadau a chynnwys lawrlwythiadwy eraill wedi'u rhyddhau ar gyfer y gêm. Mae'r gêm hefyd yn cefnogi cynnwys a gynhyrchir gan ddefnyddwyr. 

Rhyddhawyd y gêm gyntaf ar gyfer systemau Windows, macOS, a Linux ym mis Mawrth 2015, gyda phacborth i gonsolau gêm Xbox One a PlayStation 4 yn cael eu rhyddhau yn 2017, ac ar gyfer y Nintendo Switch ym mis Medi 2018 a ddatblygwyd gan Tantalus Media. Derbyniodd y gêm adolygiadau ffafriol gan feirniaid, ac roedd yn llwyddiant masnachol, gyda mwy na chwe miliwn o gopïau wedi'u gwerthu ar bob platfform erbyn mis Mawrth 2019. 

 Chwarae'r Gêm 
Mae chwaraewyr yn dechrau gyda blot o dir - sy'n cyfateb i arwynebedd 2km x 2km (1.2mi x 1.2mi) - ynghyd â chyfnewidfa allanfa o briffordd gyfagos, yn ogystal â swm cychwynnol o arian y gêm. Mae'r chwaraewr yn mynd ymlaen i ychwanegu ffyrdd a pharthau preswyl, diwydiannol a masnachol a gwasanaethau sylfaenol megis pŵer, dŵr a gwaredu carthion er mwyn annog preswylwyr i symud i mewn a chyflenwi swyddi iddynt. 

Wrth i'r ddinas dyfu y tu hwnt i haenau poblogaeth benodol, bydd y chwaraewr yn datgloi gwelliannau dinas newydd gan gynnwys ysgolion, gorsafoedd tân, gorsafoedd heddlu, cyfleusterau gofal iechyd a systemau rheoli gwastraff, golygiadau treth a llywodraethu, tramwy, a nodweddion eraill i reoli'r ddinas. Mae un nodwedd o'r fath yn galluogi'r chwaraewr i ddynodi rhannau o'u dinas yn ardaloedd. Gall y chwaraewr ffurfweddu pob ardal i gyfyngu ar y mathau o ddatblygiadau neu orfodi rheoliadau penodol o fewn ffiniau'r ardal, megis caniatáu ar gyfer sectorau diwydiannol amaethyddol yn unig, cynnig cludiant cyhoeddus am ddim i drigolion yr ardal i leihau traffig, cynyddu lefelau treth ar gyfer ardaloedd wedi'u masnacheiddio'n ddwys, neu hyd yn oed gosod toll ar gerbydau tanwydd ffosil sy'n dod i mewn i ardal wrth eithrio cerbydau hybrid a cherbydau trydan. 

Mae gan adeiladau yn y ddinas amryw o lefelau datblygu sy'n cael eu cwrdd trwy wella'r ardal leol, gyda lefelau uwch yn darparu mwy o fuddion i'r ddinas. Er enghraifft, bydd siop fasnachol yn cynyddu mewn lefel os yw preswylwyr cyfagos yn cael mwy o addysg, a fydd yn ei dro yn gallu caniatáu cyflogi mwy o weithwyr a chynyddu refeniw treth ar gyfer y ddinas. Pan fydd y chwaraewr wedi cronni digon o breswylwyr ac arian, gallant brynu plotiau o dir cyfagos, gan ganiatáu iddynt adeiladu 8 sgwâr ychwanegol allan o'r 25 o fewn yr arwynebedd 10km x 10km (6.2mi x 6.2mi). Y rheswm am y cyfyngiad hwn yw caniatáu i'r gêm redeg ar draws yr ystod ehangaf o gyfrifiaduron personol, ond gall chwaraewyr ddefnyddio addasiadau o'r Steam Workshop i agor nid yn unig holl ardal adeiladu 25 teils safonol y gêm, ond y map cyfan (81 teil, 324km2).

Mae'r gêm hefyd yn cynnwys system drafnidiaeth gadarn yn seiliedig ar y gêm flaenorol Cities in Motion gan Colossal Order. Mae hyn yn caniatáu i'r chwaraewr gynllunio cludiant cyhoeddus effeithiol ar gyfer y ddinas i leihau traffig. Gellir adeiladu ffyrdd yn syth neu ar ffurf-rydd, ac mae'r grid a ddefnyddir ar gyfer parthau yn addasu i siâp y ffordd; nid oes angen i ddinasoedd ddilyn cynllun grid. Mae gan ffyrdd amryw o ledau (hyd at draffyrdd mawr), er mwyn cynnal gwahanol feintiau o draffig. Mae amryw o fathau o ffyrdd (er enghraifft ffyrdd wedi'u leinio â choed) - rhai yn cynnig lleihau llygredd sŵn neu'n cynyddu gwerth eiddo yn yr ardal gyfagos am gost uwch i'r chwaraewr. Gellir ychwanegu at y system ffyrdd gyda gwahanol fathau o gludiant cyhoeddus fel bysiau a systemau trenau tan-ddaear. 

Mae modio - newid y gêm trwy ychwanegu cynnwys a gynhyrchir gan ddefnyddwyr megis adeiladau neu gerbydau - yn cael ei gefnogi yn Cities: Skylines trwy'r Steam Workshop. Nodwyd bod creu cymuned weithredol sy'n cynhyrchu'r fath cynnwys yn nod dylunio penodol. Mae'r gêm yn cynnwys sawl tirwedd i adeiladu arnynt, ac mae hefyd yn cynnwys golygydd mapiau i ganiatáu i ddefnyddwyr greu eu mapiau eu hunain, gan gynnwys defnyddio nodweddion daearyddol o'r byd go iawn. Mae mods hefyd ar gael i effeithio ar elfennau craidd o chwarae'r gêm - mae rhai yn cynnwys y gallu i osgoi'r system ddatgloi haen poblogaeth, cronfeydd arian anfeidraidd, a gosodiad anhawster uwch. 

 Rhyddhad 
Cyhoeddwyd Cities: Skylines gan y cyhoeddwr Paradox Interactive ar 14 Awst 2014 yn Gamescom.  

Datblygwyd fersiwn addysgol o Cities: Skylines gan Colossal Order a’r grŵp TeacherGaming a’i ryddhau ym mis Mai 2018. Mae'r fersiwn hon yn cynnwys sesiynau tiwtorial a senarios sydd wedi'u cynllunio i'w defnyddio mewn ystafell ddosbarth, yn ogystal â ffordd i athrawon olrhain cynnydd myfyriwr.  

 Pecynnau ehangu 
Mae Cities: Skylines yn cynnig sawl pecyn ehangu a ellir ei lawrlwytho o'r we. Isod mae rhestr o'r prif becynnau ehangu a ddarperir gan y datblygwyr. 
 Enw  Dyddiad rhyddhau  Disgrifiad  After Dark  24 Medi 2015  Cyhoeddwyd yn gyntaf yn Gamescom 2015, mae After Dark yn ychwanegu adeiladau unigryw newydd, gan gynnwys casino a gwesty moethus, a lleoliadau ar gyfer arbenigeddau twristiaeth a hamdden estynedig. Roedd ei ryddhad yn cyd-daro â diweddariad a ychwanegodd cylchred dydd-nos i'r gêm. Snowfall  18 Chwefror 2016  Mae Snowfall yn ychwanegu eira ac elfennau eraill ar thema'r gaeaf, yn ogystal â thramiau. Ochr yn ochr â'r rhyddhad hwn, ychwanegodd diweddariad a alluogwyd i olygu'r thema. Daeth y nodwedd hon ag opsiynau graffeg newydd a alluogodd chwaraewyr i greu bydoedd sy'n edrych yn wahanol, megis tirwedd estron. Yna gellid uwchlwytho'r mapiau gemau wedi'u haddasu hyn i'r Steam Workshop. Match Day  9 Mehefin 2016  Roedd Match Day yn ddiweddariad am ddim a ychwanegodd stadiwm pêl-droed. Natural Disasters  29 Tachwedd 2016 Yn Gamescom yn 2016, cyhoeddwyd Natural Disasters, a ychwanegodd drychinebau naturiol i’r gêm, yn ogystal â gwasanaethau newydd i ymateb i ac adfer trychinebau. Ymhlith y nodweddion newydd eraill roedd golygydd senario a gorsafoedd radio. Pearls From the East  22 Mawrth 2017  Mae'r disgrifiad swyddogol yn darllen: "Bydd Pearls from the East yn dod â sblash o steil i'ch dinas, wedi'i ysbrydoli gan bensaernïaeth a dyluniad Tsieineaidd! Rhowch rai atyniadau newydd (a phandas!) i'ch preswylwyr i'w ymweld gyda thri adeilad gwreiddiol, pob un yn barod i ddod yn rhan unigryw o'ch nenlinell."https://skylines.paradoxwikis.com/Pearls_from_the_East  Mass Transit  18 Mai 2017  Mae'r ehangiad Mass Transit, a gyhoeddwyd ym mis Chwefror 2017, yn cynnwys opsiynau mwy amrywiol ar gyfer systemau cludiant cyhoeddus y gêm, megis llongau fferi, ceir cebl, awyrlongau, trên ungledrog (monorail), a hybiau cymudwyr gwell, ymhlith asedau ychwanegol eraill. Concerts  17 Awst 2017  Ychwanegodd y pecyn ehangu bach hwn, Concerts, y gallu i chwaraewyr osod lleoliadau digwyddiadau ar gyfer cyngherddau a gwyliau, a deddfau a rheoliadau sy'n ymwneud â'r rhain.  Green Cities  19 Hydref 2017  Mae ehangiad y Green Cities, a gyhoeddwyd ym mis Awst 2017, yn caniatáu i'r chwaraewr weithredu egwyddorion sy'n ymwneud â chynaliadwyedd i ddinasoedd, megis toeau paneli solar, ceir trydan, a gwelliannau ecolegol eraill. Parklife  24 Mai 2018  Mae Parklife yn canolbwyntio ar adeiladu parciau thema, parciau cenedlaethol, sŵau a gerddi. Gan ddefnyddio teclyn ardal y parc, gall y chwaraewr greu ardaloedd mawr o barciau y gellir eu haddasu a gall hefyd osod adeiladau amrywiol ar hyd ac yn agos at lwybrau. Ychwanegir polisïau ardal newydd, asedau newydd ynghyd â llinell fysiau twristiaeth newydd.  Industries  23 Hydref 2018  Mae Industries, a gyhoeddwyd ar 10 Hydref 2018, yn gwella'r diwydiannau.https://www.youtube.com/watch?v=C0Z6OQ8kJ5A Mae'n caniatáu i chwaraewyr addasu agweddau diwydiannol eu dinas ymhellach trwy adael i chwaraewyr micro reoli mwy o rannau o'r parthau diwydiannol. Mae'n gwneud mwy o ddefnydd o adnoddau naturiol ac yn caniatáu ar arbenigedd adnoddau ac adeiladau diwydiannol unigryw. https://www.youtube.com/watch?v=06d7qASrteQ Campus  21 Mai 2019  Cyhoeddwyd Campus ar 9 Mai 2019. Mae'n caniatáu i chwaraewyr barthu ardaloedd campws prifysgol gyda'r. Gall chwaraewyr greu tri math gwahanol o gampws - ysgol fasnach, coleg celfyddydau rhyddfrydol neu brifysgol. Mae ychwanegiadau eraill yn cynnwys amgueddfeydd, llyfrgelloedd, cyfleusterau chwaraeon coleg (e.e. pêl-fas, pêl-fasged, pyllau nofio) a gweithiau academaidd. 

 Cyfeiriadau 

Categori:Gemau ar-lein